Jane Porter (personaazje)

**Jane Porter** is in fiktyf personaazje út 'e ''Tarzan''-boeken fan 'e Amerikaanske skriuwer Edgar Rice Burroughs. Ek yn 'e adaptaasjes ta oare media dy't dêr letter fan makke binne, lykas films en tillefyzjesearjes, spilet Jane ornaris in wichtige rol. Hja is de grutte leafde fan Tarzan, de oan lianen slingerjende held fan it Afrikaanske oerwâld. Fral harren mei-inoar yn 'e kunde kommen ("*Me Tarzan, you Jane*") is tige bekend, hoewol apokryf.

## Namme
Yn 'e romans fan Edgar Rice Burroughs is Porter de efternamme fan Jane. Yn guon fan 'e lettere films wurdt se lykwols om ûndúdlike redens 'Jane Parker' neamd. Yn 'e boeken wurdt Jane, nei har houlik mei Tarzan (dy't ommers eins John Clayton&nbsp;II, boarchgreve Greystoke is) Jane Clayton, boarchgrevinne Greystoke. Lettere, minder kanonike boarnen (yn 't bysûnder de films **', út [[1984]], en ''[[The Legend of Tarzan (film)|The Legend of Tarzan]]'', út [[2016]]), dy't Tarzan identifisearje as John Clayton&nbsp;III, [[greve]] fan Greystoke, wurdt Jane dan Jane Clayton, [[grevinne]] fan Greystoke.

==Libbensbeskriuwing==
Jane Porter is yn 'e [[Tarzan (romansearje)|''Tarzan''-romansearje]] fan [[Edgar Rice Burroughs]] in [[Feriene Steaten|Amerikaanse]] út [[Baltimore]] en de [[dochter]] fan [[perfester]] Archimedes Q. Porter. Hja bedarret yn [[Afrika]] as se mei har [[heit]] en de oare leden fan harren [[ekspedysje]] strâne rekket op 'e [[kust]] fan dat [[kontinint]]. Yn lettere [[film]]s en [[tillefyzjesearje]]s wurdt se op ferskate manearen foarsteld, as de dochter fan in Amerikaanske [[ûntdekkingsreizger]] dy't har heit op syn ekspedysje beselskippet (lykas yn 'e boeken), mar ek as de dochter fan in Amerikaanske [[sindeling]] of as in [[antropologe]] dy't op eigen manneboet nei Afrika reizge is. Yn 'e tillefyzjesearje ''[[Tarzán]]'', út 'e iere [[1990-er jierren]], is Jane gjin Amerikaanse, mar in [[Frankryk|Fransêze]]. 

Yn elts gefal moetet se yn it Afrikaanske [[oerwâld]] [[Tarzan]], dy't dêr troch in troep [[minskapen]] grutbrocht is nei de [[dea]] fan syn [[âldelju]]. Yn 'e boeken is er, nettsjinsteande dat er eins in [[wyld bern]] foarstelle moat, tige [[yntelligint]] en [[wolsprekkendheid|wolsprekkend]], mar yn lettere wurken, benammen de films út 'e [[1930-er jierren]] mei [[Johnny Weissmüller]] yn 'e [[titelrol]], wurdt Tarzan dêrfoaroer ôfskildere as it [[archetype]] fan 'e [[nommele wylde]], dy't mar oer beheinde taal- en spraakfeardichheden beskikt. It [[sitaat]] "''Me Tarzan, you Jane''" ("My Tarzan, do Jane") is wat dat oangiet wrâldferneamd wurden. Eins is dat sitaat [[apokryf]], mei't it yn gjin inkele roman en gjin inkele film foarkomt. De earste moeting fan Jane (dy't hjir Jane Parker hjit) en Tarzan yn 'e film ''[[Tarzan the Ape Man (film út 1932)|Tarzan the Ape Man]]'', út [[1932]], soe lykwols de basis foar it apokrife sitaat wêze kinne. Dy moeting ferrint sa:
<blockquote>
''Jane Parker'': Tankewol datst my beskerme hast.<br>
''Tarzan'': My?<br>
''Jane Parker'': Ik sei: tankewol datst my beskerme hast.<br>
''Tarzan'': [wiist nei Jane] My?<br>
''Jane Parker'': Nee, ik bin allinne mar "My" foar my.<br>
''Tarzan'': [wiist nei Jane] My.<br>
''Jane Parker'': Nee. Foar dy bin ik "Do".<br>
''Tarzan'': [wiist nei himsels] Do.<br>
''Jane Parker'': Nee… [beprakkesearret it ris eefkes] <br>
''Jane Parker'': Ik bin Jane Parker. Begrypst wol? Jane. Jane.<br>
''Tarzan'': [wiist nei Jane] Jane, Jane.<br>
''Jane Parker'': Ja, Jane. En do? [Tarzan stoarret har oan]<br>
''Jane Parker'': [wiist nei harsels] Jane.<br>
''Tarzan'': Jane.<br>
''Jane Parker'': [wiist nei Tarzan] En do?<br>
''Tarzan'': Tarzan. Tarzan.<br>
''Jane Parker'': Tarzan…
</blockquote>

Jane keart úteinlik werom nei de Feriene Steaten, wat foar Tarzan oanlieding is om it oerwâld te ferlitten en har te sykjen. Nei't er har weromfûn hat, [[trouwen|trouwe]] se mei-inoar. Jane wurdt letter de [[mem]] fan harren [[soan]] Jack, dy't de apenamme Korak oannimt. Se libje in skoft op it [[lângoed]] Greystoke yn [[Ingelân]], mar keare lang om let werom nei Afrika.

==Karakterisearring==
Yn 'e boeken fan Burroughs set Jane útein as in typyske [[jonkfrou yn need]], dy't troch Tarzan rêden wurde moat fan it iene gefaar nei it oare. Geandewei de romansearje ûntjout se har lykwols ta in kompetinte en feardige aventoersfrou dy't goed [[ûnderwiis]] genoaten hat en folslein by steat is om harsels te ferdigenjen en steande te hâlden yn it Afrikaanske oerwâld.

==Ferskinings==
===Boeken===
Jane Porter ferskynt foar it earst yn it earste boek fan 'e [[Tarzan (romansearje)|''Tarzan''-romansearje]], ''[[Tarzan of the Apes (roman)|Tarzan of the Apes]]''. Dat waard yn [[1912]] en [[1913]] foar it earst publisearre as in [[fúljeton]] yn it [[pulpblêd]] ''[[The All-Story]]'', wêrnei't it yn [[1914]] yn [[boek]]foarm útbrocht waard troch [[útjouwerij]] [[A.C. McClurg]]. Jane makke dêrnei op 'e nij har opwachting yn:
*diel 2 ''[[The Return of Tarzan]]'' ([[1913]])
*diel 3 ''[[The Beasts of Tarzan]]'' ([[1914]])
*diel 4 ''[[The Son of Tarzan]]'' ([[1914]])
*diel 5 ''[[Tarzan and the Jewels of Opar]]'' ([[1916]])
*diel 7 ''[[Tarzan the Untamed (ferhalebondel)|Tarzan the Untamed]]'' ([[1920]])
*diel 8 ''[[Tarzan the Terrible]]'' ([[1921]])
*diel 9 ''[[Tarzan and the Golden Lion (roman)|Tarzan and the Golden Lion]]'' ([[1923]])
*diel 10 ''[[Tarzan and the Ant Men]]'' ([[1924]])
*diel 19 ''[[Tarzan's Quest]]'' ([[1936]])
*diel 20 ''[[Tarzan the Magnificent (ferhalebondel)|Tarzan the Magnificent]]'' ([[1937]])
Yn 'e oare dielen fan 'e searje ûntbrekt se. Jane spilet ek in lytse rol yn ''[[The Eternal Lover]]'', in op himsels steande jungle-aventoereroman fan Burroughs út [[1925]]. De dêryn beskreaune foarfallen fine [[gronology]]sk plak tusken ''The Return of Tarzan'' en ''The Beast of Tarzan'' yn. Fierders is Jane de [[ik-perspektyf|fertelster]] en [[protagonist]]e fan ''Jane: The Woman Who Loved Tarzan'', in roman út [[2011]] fan [[Robin Maxwell (skriuwster)|Robin Maxwell]], dy't autorisearre waard troch de [[Edgar Rice Burroughs, Inc.|erven Burroughs]] ta gelegenheid fan it hûndertjierrich bestean fan Tarzan. Dat boek is eins in frije werfertelling fan ''Tarzan of the Apes'', wêryn't de foarfallen út it perspektyf fan Jane ferteld wurde en it oarspronklike ferhaal op ferskate punten tsjinsprekke.

===Films===
Yn 'e [[Tarzan (filmsearje)|''Tarzan''-filmsearje]] wurdt Jane Porter (soms Jane Parker) spile troch ferskate [[aktrise]]s. 

====Live action-films====
*[[stomme film]]s
**1918 – ''[[Tarzan of the Apes (film út 1918)|Tarzan of the Apes]]'' <small>(Jane spile troch [[Enid Markey]])</small>
**1918 – ''[[The Romance of Tarzan]]'' <small>(Jane spile troch Enid Markey)</small>
**1920 – ''[[The Revenge of Tarzan]]'' <small>(Jane spile troch [[Karla Schramm]])</small>
**1920 – ''[[The Son of Tarzan (film)|The Son of Tarzan]]'' <small>(Jane spile troch Karla Schramm)</small>
**1921 – ''[[The Adventures of Tarzan]]'' <small>(Jane spile troch [[Louise Lorraine]])</small>
**1927 – ''[[Tarzan and the Golden Lion (film)|Tarzan and the Golden Lion]]'' <small>(Jane spile troch [[Dorothy Dunbar]])</small>
**1928 – ''[[Tarzan the Mighty]]'' <small>(Jane spile troch [[Natalie Kingston]])</small>
**1929 – ''[[Tarzan the Tiger]]'' <small>(Jane spile troch Natalie Kingston)</small>
*films mei [[Johnny Weissmüller]] yn 'e rol fan Tarzan
**1932 – ''[[Tarzan the Ape Man (film út 1932)|Tarzan the Ape Man]]'' <small>(Jane spile troch [[Maureen O'Sullivan]])</small>
**1934 – ''[[Tarzan and His Mate]]'' <small>(Jane spile troch Maureen O'Sullivan)</small>
**1936 – ''[[Tarzan Escapes]]'' <small>(Jane spile troch Maureen O'Sullivan)</small>
**1939 – ''[[Tarzan Finds a Son!]]'' <small>(Jane spile troch Maureen O'Sullivan)</small>
**1941 – ''[[Tarzan's Secret Treasure]]'' <small>(Jane spile troch Maureen O'Sullivan)</small>
**1942 – ''[[Tarzan's New York Adventure]]'' <small>(Jane spile troch Maureen O'Sullivan)</small>
**1943 – ''[[Tarzan Triumphs]]'' <small>(Jane ûntbrekt yn dizze film)</small>
**1943 – ''[[Tarzan's Desert Mystery]]'' <small>(Jane ûntbrekt yn dizze film)</small>
**1945 – ''[[Tarzan and the Amazons]]'' <small>(Jane spile troch [[Brenda Joyce (aktrise)|Brenda Joyce]])</small>
**1946 – ''[[Tarzan and the Leopard Woman]]'' <small>(Jane spile troch Brenda Joyce)</small>
**1947 – ''[[Tarzan and the Huntress]]'' <small>(Jane spile troch Brenda Joyce)</small>
**1948 – ''[[Tarzan and the Mermaids]]'' <small>(Jane spile troch Brenda Joyce)</small>
*films mei [[Lex Barker]] yn 'e rol fan Tarzan
**1949 – ''[[Tarzan's Magic Fountain]]'' <small>(Jane spile troch Brenda Joyce)</small>
**1950 – ''[[Tarzan and the Slave Girl]]'' <small>(Jane spile troch [[Vanessa Brown]])</small>
**1951 – ''[[Tarzan's Peril]]'' <small>(Jane spile troch [[Virginia Huston]])</small>
**1952 – ''[[Tarzan's Savage Fury]]'' <small>(Jane spile troch [[Dorothy Hart]])</small>
**1953 – ''[[Tarzan and the She-Devil]]'' <small>(Jane spile troch [[Joyce MacKenzie]])</small>
*films mei [[Gordon Scott]] yn 'e rol fan Tarzan
**1955 – ''[[Tarzan's Hidden Jungle]]'' <small>(Jane ûntbrekt yn dizze film)</small>
**1957 – ''[[Tarzan and the Lost Safari]]'' <small>(Jane ûntbrekt yn dizze film)</small>
**1958 – ''[[Tarzan and the Trappers]]'' <small>(Jane spile troch [[Eve Brent]])</small>
**1958 – ''[[Tarzan's Fight for Life]]'' <small>(Jane spile troch Eve Brent)</small>
**1959 – ''[[Tarzan's Greatest Adventure]]'' <small>(Jane ûntbrekt yn dizze film)</small>
**1960 – ''[[Tarzan the Magnificent (film)|Tarzan the Magnificent]]'' <small>(Jane ûntbrekt yn dizze film)</small>
*films mei [[Jock Mahoney]] yn 'e rol fan Tarzan
**1962 – ''[[Tarzan Goes to India]]'' <small>(Jane ûntbrekt yn dizze film)</small>
**1963 – ''[[Tarzan's Three Challenges]]'' <small>(Jane ûntbrekt yn dizze film)</small>
*films mei [[Mike Henry (Amerikaanske fuotbalspiler)|Mike Henry]] yn 'e rol fan Tarzan
**1966 – ''[[Tarzan and the Valley of Gold (film)|Tarzan and the Valley of Gold]]'' <small>(Jane ûntbrekt yn dizze film)</small>
**1967 – ''[[Tarzan and the Great River]]'' <small>(Jane ûntbrekt yn dizze film)</small>
**1968 – ''[[Tarzan and the Jungle Boy]]'' <small>(Jane ûntbrekt yn dizze film)</small>
*oare autorisearre live action-films
**1933 – ''[[Tarzan the Fearless]]'' <small>([[Jacqueline Wells]] spilet in pseudo-Jane-personaazje dat Mary Brooks hjit)</small>
**1935 – ''[[The New Adventures of Tarzan]]'' <small>(Jane ûntbrekt yn dizze film)</small>
**1938 – ''[[Tarzan and the Green Goddess]]'' <small>(Jane ûntbrekt yn dizze film)</small>
**1938 – ''[[Tarzan's Revenge]]'' <small>([[Eleanor Holm]] spilet in pseudo-Jane-personaazje dat Eleanor Reed hjit)</small>
**1959 – ''[[Tarzan, the Ape Man (film út 1959)|Tarzan, the Ape Man]]'' <small>(Jane spile troch [[Joanna Barnes]])</small>
**1970 – ''[[Tarzan's Deadly Silence]]'' <small>(Jane ûntbrekt yn dizze film)</small>
**1981 – ''[[Tarzan the Ape Man (film út 1981)|Tarzan the Ape Man]]'' <small>(Jane spile troch [[Bo Derek]])</small>
**1984 – **' (yn 'e regel ferkoarte ta *Greystoke: The Legend of Tarzan* of *Greystoke*; Jane spile troch Andie MacDowell)
**1998 – *[[Tarzan and the Lost City (film)|Tarzan and the Lost City]]* (Jane spile troch Jane March)
**2016 – *[[The Legend of Tarzan (film)|The Legend of Tarzan]]* (Jane spile troch Margot Robbie)
*ûnautorisearre live action-films
**1969 – *[[Tarzán en la Gruta del Oro]]* (in Spaanske produksje; ynternasjonale titel: *Tarzan in the Golden Grotto*; Jane spile troch Kitty Swan)
**1972 – *[[Tarzán y el Arco Iris]]* (in Spaansk-Italjaanske produskje; ynternasjonale titel: *Tarzan and the Brown Prince*; Jane spile troch Kitty Swan)
**1985 – *[[Adventures of Tarzan]]* (in Yndiaaske, Hindytalige produksje; Kimi Katkar spilet in pseudo-Jane-personaazje dat Ruby Shetty hjit)
**1990 – *[[Lady Tarzan]]* (in Yndiaaske, Hindytalige produksje; Tarzan is hjir in frou en Jane ûntbrekt)
**1994 – *[[Tarzan-X: Shame of Jane]]* (in Italjaanske pornografyske film; Jane spile troch Rosa Caracciolo)
**2002 – *[[Tarzan Ki Beti]]* (in Yndiaaske, Hindytalige produksje; Jane ûntbrekt yn dizze film)

#### Tekenfilms
Jane Porter wie de njoggende prinsesse yn 'e ''Disney Princess''-franchise oant se yn 2009 foargoed ferfongen waard troch Tiana út *[[The Princess and the Frog]]*.
*1999 – *[[Tarzan of the Apes (film út 1999)|Tarzan of the Apes]]* (ûnbekend wa't de rol fan Jane ynspriek)
*''Tarzan''-franchise fan Disney
**1999 – *[[Tarzan (film út 1999)|Tarzan]]* (Jane ynsprutsen troch Minnie Driver)
**2002 – *[[Tarzan & Jane (film)|Tarzan & Jane]]* (Jane ynsprutsen troch Olivia d'Abo)
**2005 – *[[Tarzan II]]* (Jane ûntbrekt yn dizze film)
*2013 – *[[Tarzan (film út 2013)|Tarzan]]* (Jane ynsprutsen troch Spencer Locke)

### Tillefyzje
#### Tillefyzjefilms
*1989 – *[[Tarzan in Manhattan]]* (Jane spile troch Kim Crosby)
#### Live action-searjes
*1966-1968 – *[[Tarzan (telefyzjesearje út 1966)|Tarzan]]* (Jane ûntbrekt folslein)
*1989-1989 – *[[Io Jane, Tu Tarzan]]* (Jane spile troch Caterina Sylos Labini)
*1991-1994 – *[[Tarzán]]* (Jane spile troch Lydie Denier)
*1996-1997 – ** (Jane ûntbrekt; it wie de bedoeling dat se ferskine soe yn it 2e seizoen, spile troch Julie St. Claire, mar de searje waard nei 1 seizoen al stopset)
*2003-2003 – *[[Tarzan (telefyzjesearje út 2003)|Tarzan]]* (Jane spile troch Sarah Wayne Callies)
#### Tekenfilmsearjes
*1976-1980 – *[[Tarzan, Lord of the Jungle (telefyzjesearje)|Tarzan, Lord of the Jungle]]* (Jane ynsprutsen troch Linda Gary, mar kaam mar foar yn in gastrol yn ien ôflevering)
*2001-2002 – *[[The Legend of Tarzan (telefyzjesearje)|The Legend of Tarzan]]* (Jane ynsprutsen troch Olivia d'Abo)
*2017-2018 – *[[Tarzan and Jane (telefyzjesearje)|Tarzan and Jane]]* (Jane ynsprutsen troch Rebecca Shoichet)

### Toaniel
*1921 – ''Tarzan'' (toanielstik) (op Broadway; Jane spile troch Ethel Dwyer)
*2006 – ''Tarzan'' (musical) (Jane spile troch Jennifer Gambatese)